Жаңа Үкімет бюджеттен бөлінетін әрбір тиынды қадағалауы тиіс - сарапшы
DATE: 21:05, 25 Ақпан 2019 | GMT +5
TITLE: Жаңа Үкімет бюджеттен бөлінетін әрбір тиынды қадағалауы тиіс - сарапшы
URL: https://kaz.inform.kz/news/zhana-ukimet-byudzhetten-bolinetin-arbir-tiyndy-kadagalauy-tiis-sarapshy_a3501901/
META: DATE: 21:05, 25 Ақпан 2019 | GMT +5
TOTAL WORDS: 195
AUTHOR(S):
TEXT: Сарапшы 11-ші Үкімет басшысы болып тағайындалған Асқар Маминнің тәжірибелі менеджер екенін атап өтті. «Бұл қызметке Премьер-Министрдің уақытша міндетін атқарушы Асқар Маминнің тағайындалатыны алғашқы күндері-ақ болжанған еді. Әрине, бұл ретте Маминнің ұлттық компаниялардағы, вицепремьер ретіндегі тәжірибесі ескерілді. Ең алдымен бұл кісі - тәжірибесі мол білікті менеджер», - деді А. Оның айтуынша, алдыңғы Үкіметтің алдына индустриализация, экономика, бес институционалды рефомраны жүзеге асыру, заңнамалар дайындау міндеттері қойылса, жаңа Үкіметке мүлдем басқа тапсырмалар беріледі. «Бүгінгі жаңа Үкіметтің ең үлкен міндеті - елдегі әлеуметтік жағдайды қалпына келтіру, әлеуметтік қорғалмаған топтарға жағдай жасап, олардың қорғалуына бағытталған бағдарламалардың тиімді жұмыс істеуін қамтамасыз ету. Тағы бір маңызды міндеті - жұмсалатын қаржыны тиімді қолдану және оған бақылау орнату. Яғни, бюджеттен бөлінетін әрбір тиын, әрбір қаржыға бұл Үкімет мұқият жауап беруі тиіс және қадағалауы тиіс», - деп өз сөзін толықтырды сарапшы. Әсіресе, көпбалалы аналар мен әлеуметтік жағдайы төмен топтардың қорғалуы, жұмыспен қамту мәселесін шешу міндеті Қазақстанда ғана емес, әлемдік саясатта алдыңғы орынға қойылып отыр. «Бұл - әлемдік тренд. Яғни, жаңа Үкіметтің тағы бір атқарар міндеті - адами капиталды дамыту. Қазақстандағы білім, денсаулық сақтау, әлеуметтік қорғау саласын жаңа деңгейге шығарып, ол салада қабылданған барлық бағдарламаларды жүзеге асыруда тиімді жұмыс істеуі қажет болады», - деді Алуа Жолдыбалина
